wickkiey/tamil-wikipedia-markdown huggingface dataset:
# இந்தி எதிர்ப்புப் பாடல்கள் (நூல்)


**இந்தி எதிர்ப்புப் பாடல்கள்** என்னும் தொகுப்பு **பாரதிதாசன்** என்னும் புனைப்பெயரைக்கொண்ட **கனக.சுப்புரத்தினம்** என்னும் இயற்பெயரை உடைய கவிஞரால் முதலிரு இந்தித் திணிப்பு எதிர்ப்புப் போராட்டங்களின் பொழுது எழுதப்பட்ட 12 தமிழ்ப் பாடல்களின் தொகுப்பு ஆகும். சென்னை மாகாணத்தில் 1937ஆம் ஆண்டில் நடைபெற்ற முதலாம் இந்தி எதிர்ப்புப் போரின்பொழுது எழுத்தப்பட்ட, ‘எல்லாரும் வாருங்கள்’ என்னும் ஒரு பாடலும் 1948ஆம் ஆண்டில் நடைபெற்ற இரண்டாம் இந்தி எதிர்புப் போரின் பொழுது எழுதப்பட்ட 11 பாடல்களும் இத்தொகுப்பில் இருக்கின்றன. இவற்றுள் உள்ள 12 பாடல்களில் சில குயில் இதழில் வெளிவந்தவை ஆகும். வேறு சில இத்தொகுப்பிற்காகவே எழுதப்பட்டவை ஆகும்.  

இத்தொகுப்பில் உள்ள பாடல்கள் ஒவ்வொன்றிற்கும் இசை, தாளம் ஆகிய குறிக்கப்பட்டு இருக்கின்றன. இந்நூலை வாங்குவோர் பாடல்களைப் படித்துவிட்டு நூலைப் போட்டுவிடாமல், சுரப்படுத்திப் பாடுவதோடு பிறரையும் பாடப் பயிற்றுவிக்க வேண்டும் என நூலில் முன்னுரையில் கோரிக்கை விடுத்திருக்கிறார்.  

## பாடல்கள்
இத்தொகுப்பில் இடம்பெற்றுள்ள பாடல்கள் பின்வருமாறு:  

| 01 | இந்தி எதிர்த்திட வாரீர்! | நாதநாம கிரியை | ஆதி | ஆனந்தக் களிப்பு | சிந்துக் கண்ணிகள் | ஒரு எடுப்பும் நான்கு கண்ணிகளும் கொண்டது |
| --- | --- | --- | --- | --- | --- | --- |
| 02 | இந்தியா கட்டாயம்? | சகானா | திஸ்ரகதி | சிந்துக் கண்ணிகள் | நான்கு கண்ணிகள் கொண்டது |  |
| 03 | இந்தி எதிர்ப்பு முரசு | இங்கிசீசு டியூன் | திஸ்ரகதி | 29 மேளம் தீரசங்கராபரண ஜன்யம் | கண்ணிகள் | 8 கண்ணிகள் கொண்டது. |
| 04 | எழுக! | மணிரங்கு | சதுஸ்ரதிரிபுடை | 22ஆவது மேளம் கரகரப்ரியாவில் ஜன்யம் | கண்ணிகள் | ஈரடி எடுப்பு, ஈரடி உடனெடுப்பு, மூன்றடிகள் கொண்டது. |
| 05 | எல்லாரும் வாருங்கள்! | சிந்துக் கண்ணிகள் | எட்டு கண்ணிகள் கொண்டது. முதலாவது இந்தி எதிர்ப்புப் போரின் பொழுது இயற்றப்பட்டது. |  |  |  |
| 06 | பார்க்கட்டும் | சிவரஞ்சனி | திஸ்ரகதி ஏகதாளம் | 22ஆவது மேளம் கரகரப்ரியாவில் ஜன்யம் | சிந்துக் கண்ணிகள் | 16 கண்ணிகள் கொண்டது |
| 07 | இந்தி ஒழிப்பதும் கட்டாயம் | தன்னையறிந் தின்பமுற வெண்ணிலாவே | சிந்துக் கண்ணிகள் | 24 கண்ணிகள் கொண்டது |  |  |
| 08 | பிள்ளைகள் சொத்து தாய்மொழிக்கே | ஆறுமுக வடிவேலவனே | காவடிச் சிந்து | 4 கண்ணிகள் கொண்டது. |  |  |
| 09 | இந்தி எதிர்ப்பார் இயம்பும் உறுதிப்பாடு | எண்சீர் விருத்தம் | 2 விருத்தங்கள் கொண்டது. |  |  |  |
| 10 | வடமொழி எதிப்பு | எண்சீர் விருத்தம் | 3 விருத்தங்கள் |  |  |  |
| 11 | இந்திக்கு உன் திறம் காட்டு | நாதந்தி நாதந்தி நாதந்தி நாதந்தி நாதந்தி நாதந்தி நா திந்திநா நாதந்தி நாதந்தி நா | வண்ணம் | 7 கண்ணிகள் கொண்டது. |  |  |
| 12 | இந்தி எதிர்ப்பார் மேற்கொள்ளும் உறுதிப்பாடு | எண்சீர் விருத்தம் | 2 விருத்தங்கள் கொண்டது. | } |  |  |

## சான்றடைவு

## வெளியிணைப்புகள்
- http://www.tamilvu.org/slet/l9100/l9100pd1.jsp?bookid=146&pno=33
- தமிழ்நாடு விடுதலை முழக்கங்கள் (நான்காம் பகுதியைப் பார்)
# நாக்பூர் பல்கலைக்கழகம்



**இராச்டிரசந்து துக்கடோஜி மகாராஜ் நாக்பூர் பல்கலைக்கழகம்** (முன்னர் நாக்பூர் பல்கலைக்கழகம்), மகாராஷ்டிராவின் நாக்பூர் நகரத்தில் அமைந்துள்ளது. இது துக்கடோஜி மகாராஜ் என்பவரின் நினைவாகப் பெயரிடப்பட்டது.  

## முன்னாள் மாணவர்கள்
- பி. வி. நரசிம்ம ராவ், இந்தியாவின் முன்னாள் குடியரசுத் தலைவர்
- தேவேந்திர பத்னாவிசு, மகாராஷ்டிர முதல்வர்
- ஏக்நாத் ராமகிருஷ்ண ரானாடே, விவேகானந்த கேந்திரம் நிறுவனர்
- முகம்மது இதயத்துல்லா, முன்னாள் முதன்மை நீதிபதி
- நிதின் கட்காரி, மத்திய அமைச்சர்
# ராஜ்பத்

.]]  

**கடமைப் பாதை**, இதன் பழைய பெயர் **இராஜ பாதை**. இந்தியாவின் தலைநகர் புது தில்லியில் இரைசினா குன்றில் உள்ள குடியரசுத் தலைவர் மாளிகையிலிருந்து விஜய் சௌக்கு, இந்தியாவின் வாயில் வழியாக தியான் சந்த் தேசிய விளையாட்டரங்கம் வரை அமைந்துள்ள பொதும்பர் சாலையாகும். இந்த நிழற்சாலையின் இருபுறங்களிலும் பெரிய புற்றரைகள், கால்வாய்கள், மர அடுக்குகள் வரிசையாக அமைக்கப்பட்டுள்ளன. இந்தியாவின் முதன்மையான சாலைகளில் ஒன்றாக விளங்குகின்றது. இங்கு ஆண்டுதோறும் சனவரி 26 அன்று குடியரசுநாள் அணிவகுப்பு நடைபெறுகின்றது. இந்தச் சாலை கிழக்கு-மேற்காக அமைந்துள்ளது. இதனை வடக்கு-தெற்காக உள்ள ஜன்பத் குறுக்கிடுகின்றது.  

இரைசினா குன்றின் மீது இராஜ்பத்தின் இருபுறமும் தலைமைச் செயலகக் கட்டிடத்தின் வடக்கு, தெற்கு வளாகங்கள் அமைந்துள்ளன. இச்சாலையின் ஒரு முனையில் குடியரசுத் தலைவர் மாளிகை அமைந்துள்ளது. விஜய் சௌக்கில் சன்சத் மார்கு குறுக்கிடுகின்றது; இந்தியா கேட்டிலிருந்து வரும்போது வலதுபுறத்தில் இந்திய நாடாளுமன்ற இல்லத்தைக் காணலாம். காந்தி திரைப்படத்தின் துவக்கக் காட்சி இராஜ்பத்திலிருந்து துவங்குகின்றது.  

## பெயர் மாற்றம்
8 செப்டம்பர் 2022 அன்று இராஜ்பத் சாலையில் நேதாஜி சுபாஷ் சந்திர போசின் 28 அடி உயர சிலையை திறந்து வைத்த இந்தியப் பிரதமர் நரேந்திர மோதி இச்சாலைக்கு **கடமைப் பாதை** (**கர்தவ்ய பாதை**) எனப்பெயர் மாற்றி வைத்தார்.
# சுங்கை ஊடாங்


**சுங்கை ஊடாங்** (ஆங்கிலம், மலாய் மொழி: ***Sungai Udang***) என்பது மலேசியா, மலாக்கா, மத்திய மலாக்கா மாவட்டத்தில் அமைந்து இருக்கும் ஒரு கடற்கரை நகரமாகும். மலேசியாவின் மிகப் பெரிய இராணுவ முகாம்களில் ஒன்றான திரண்டாக் இராணுவ முகாம் *(Terendak Camp)* இங்கே அமைந்து உள்ளது. இராணுவ அதிரடிப்படையின் வளாகம் என்றும் புகழாரம் செய்யப்படுகிறது.  

1987-ஆம் ஆண்டு, இங்கு பெட்ரோனாஸ் எண்ணெய்ச் சுத்திகரிப்பு ஆலை உருவாக்கப்பட்டது. இருப்பினும், 1997-ஆம் ஆண்டிற்குப் பின்னர், இந்த நகரம் துரிதமாக வளர்ச்சி கண்டது.  

இங்கு திரண்டாக் இராணுவ முகாமில் பணிபுரியும் இராணுவத்தினரின் குடும்பங்களே பெரும்பான்மையாக உள்ளன. இராணுவத்தில் இருந்து ஓய்வு பெற்றவர்களும் இங்கு நிரந்தரமாகத் தங்கி விட்டனர். இரு வகையான இராணுவ முகாம்கள் உள்ளன. திரண்டாக் இராணுவ முகாம்; சுங்கை ஊடாங் இராணுவ முகாம், ஆகியவையே அந்த முகாம்கள் ஆகும்.  

## போக்குவரத்து தொடர்புகள்

| நகரம்/சிறுநகரம் | சுங்கை ஊடாங்கில் இருந்து (கி.மீ.) |
| --- | --- |
| கோலாலம்பூர் | 111.0 |
| சிரம்பான் | 85.0 |
| மஸ்ஜித் தானா | 8.0 |
| அலோர் காஜா | 25.0 |
| கெமிஞ்சே | 56.0 |
| தம்பின் | 35.0 |
| போர்டிக்சன் | 62.0 |
| தஞ்சோங் பிடாரா | 3.0 |
| ரெம்பாவ் | 54 |

### பிற நகரங்கள்
- மலாக்கா நகரத்தில் இருந்து 21 கி.மீ.;
- அலோர் காஜாவில் இருந்து 25 கி.மீ.;
- ஆயர் குரோ வடக்கு-தெற்கு விரைவுசாலை (மலேசியா) கட்டணச் சாவடியில் இருந்து 28 கி.மீ.;
தொலைவில் இருக்கிறது.  

சுங்கை ஊடாங்கிற்கு மிக அருகில் இருப்பது மஸ்ஜித் தானா, மலாக்கா நகரங்களாகும்.  

## சுங்கை ஊடாங் பெயரைக் கொண்ட இடங்கள்
- கம்போங் சுங்கை ஊடாங், கிள்ளான், சிலாங்கூர்
- கம்போங் சுங்கை ஊடாங், டுங்குன், திரங்கானு
- கம்போங் சுங்கை ஊடாங், நிபோங் திபால், பினாங்கு
- தஞ்சோங் சுங்கை ஊடாங், பங்கோர் தீவு, பேராக்
- கம்போங் சுங்கை ஊடாங், யான், கெடா
# விகடன் இயர் புக் 2015


**விகடன் இயர் புக் 2015** என்பது ஒரு விகடன் பிரசுரமாகும். இந்நூல் பொது அறிவினை வளர்த்துக் கொள்ள பயனாகும் தகவல் களஞ்சியமாகும். விகடன் இயர் புக் வரிசையில் இது மூன்றாவது நூலாகும்.  

உலக நாடுகளைப் பற்றிய குறிப்பு, இந்தியாவின் மாநிலங்கள் தொடர்பான கருத்துக்கள், தமிழ்நாட்டுத் தகவல்கள், அறிவியல் தொழில் நுட்பம் பற்றிய கட்டுரைகள், பொது அறிவு மற்றும் போட்டித் தேற்வாளர்களுக்குப் பயன்படும் செய்திகளின் தொகுப்பு எனப் பலவிடயங்களைப் பற்றி கூறும் ஒரு புத்தகமாக உள்ளது. இந்திய ஆட்சிப்பணியில் உள்ளவர்கள் பலர் பங்களித்துள்ளனர். சுமார் 900 பக்கங்களை இந்நூல் கொண்டுள்ளது.
# பிரமந்தலாறு


**பிரமந்தலாறு** என்பது இலங்கையின் வடக்கே அமைந்துள்ள வடமாகாணத்தில் பாயும் ஓர் சிறிய ஆறு ஆகும். மேலும் இந்த ஆறு வடக்கு முல்லைத்தீவு மாவட்டத்தில் உற்பத்தியாகி, அங்கிருந்து வடக்குப் பகுதிகளான முல்லைத்தீவு மாவட்டம் மற்றும் கிளிநொச்சி மாவட்டம் ஆகியவற்றூடாகப் பாய்ந்து பின் கடலுடன் கலக்கின்றது. மேலும் இந்த ஆறு சுண்டிக்குளம் என்னும் கடற்காயலில் கடலுடன் கலக்குகின்றது.
# ஏற்பிணைப்பி


உயிர்வேதியியலில் அல்லது மருந்தியலில் ஒரு உயிர் மூலக்கூற்றுடன் உயிரியல் தேவைகளுக்காக சிக்கலான பிணைப்பை ஏற்படுத்திக் கொள்ளும் ஒரு சாரப்பொருள் (பெரும்பாலும் ஒரு சிறிய மூலக்கூறு) **ஏற்பிணைப்பி** (*ligand*) எனப்படும். புரத-ஏற்பிணைப்பிப் பிணைப்பில் ஏற்பிணைப்பியானது இலக்குப் புரதம் ஒன்றுடன் பிணைந்து ஒரு சமிக்கையைத் தொடக்கிவைக்கும் மூலக்கூறாக விளங்குகிறது. டி.என்.ஏ-ஏற்பிணைப்பிப் பிணைப்பில் டி.என்.ஏ இரட்டைச்சுருளுடன் பிணையும் ஒரு சிறிய மூலக்கூறாகவோ அல்லது அயனியாகவோ அல்லது ஒரு புரத மூலக்கூறாகவோ இருக்கின்றது. இந்தப் பிணைப்புகள் அயனிப்பிணைப்பு, ஐதரசன் பிணைப்பு, வண்டர்வாலின் விசை போன்ற மூலக்கூற்றிடை விசைகள் மூலம் நிகழ்கின்றது.  

ஏற்பிணைப்பி ஏற்பியுடன் (ஏற்பிப் புரதம்) பிணைந்து அதன் வேதியற் கட்டமைப்பை மாற்றுகின்றது. வேதியல் கட்டமைப்பு மாறிய ஏற்பிப்புரதம் அதன் தொழிற்படு நிலையைத் தீர்மானிக்கின்றது. நொதி வினைபொருட்கள் (substrates), நொதி வினைத்தடுப்பிகள் (inhibitors), வினைச் செயலூக்கிகள், நரம்பிய சமிக்கைபரப்பிகள் (neurotransmitters) ஆகியன ஏற்பிணைப்பிகளுள் அடங்குகின்றன.
# தோமஸ் மால்தஸ்



**தோமஸ் ராபர்ட் மால்தஸ்** (*Thomas Robert Malthus*, பிப்ரவரி 13,1766 - டிசம்பர் 29, 1834) இங்கிலாந்தைச் சேர்ந்த பொருளாதார அறிஞர், அரசியல் பொருளாதார ஆய்வாளர் மற்றும் மக்கள்தொகை ஆய்வாளர் ஆவார். மக்கள் தொகைப் பெருக்கத்துக்கும் உணவு உற்பத்திக்கும் இடையிலான கணிதத் தொடர்பு ஒன்றை வழங்கினார்.  

## மக்கள் தொகைக்கோட்பாடு பற்றிய கட்டுரை
<small>முதன்மைக் கட்டுரை: மக்கள் தொகைக்கோட்பாடு பற்றிய கட்டுரை</small>  

மக்கள் தொகைப்பெருக்கம் எப்போதும் உணவு உற்பத்தி மற்றும் பகிர்தலை விட அதிகளவாகவே இருக்கும். மக்கள்தொகையின் அளவானது பெருக்கல் விருத்தியின் அடிப்படையினில் (உ+ம்:2,4,8,16,32,64) அதிகரித்துச் செல்லும் போக்கு உடையது அதே சமயம் உணவு உற்பத்தியின் அளவு கூட்டல் விருத்தியின் அடிப்படையில்(உ+ம்:1,2,3,4,5,6) அதிகரிக்கும் தன்மையினை கொண்டது இதன் காரணமாக எதிர்காலத்தில் உணவு பற்றாக்குறை தோன்றும் என்றும் நாட்டினில் பலவிதமான குழப்பங்கள்,வறுமை,போர் போன்ற அழிவுஅபாயங்கள் ஏற்படும் என்ற மால்தஸ் எதிர்வுகூறலே *மக்கள் தொகைக்கோட்பாடு பற்றிய கட்டுரை* என்ற நூலின் அடிப்படைக் கருத்தாகும்.
# லாவ் ஷே



**லாவ் ஷே** (; பிப்ரவரி 3, 1899 – ஆகஸ்ட் 24, 1966) ஒரு சீன எழுத்தாளர். இவரது இயற்பெயர் ஷூ க்விங்சுன். இருபதாம் நூற்றாண்டின் குறிப்பிடத்தக்க சீன எழுத்தாளர்களில் ஒருவராக இவர் கருதப்படுகிறார். பெய்ஜிங் வட்டார வழக்கைத் தன் படைப்புகளில் பயன்படுத்துவதில் புகழ்பெற்றவர்.
# இதய மாற்று அறுவைச் சிகிச்சை


**இதய மாற்றீட்டு சத்திரச் சிகிச்சை ** அல்லது **இதய மாற்று அறுவைச் சிகிச்சை ** (*heart transplant*, *cardiac transplant*) இதயச் செயலிழப்பின் கடைசி நிலையில் உள்ள ஒருவருக்கு அல்லது தீவிர குருதி ஊட்டக்குறை இதய நோய் உள்ளவருக்கு இன்னொரு மனிதனில் இருந்து பெறப்பட்ட ஆரோக்கியமான இதயத்தை மாற்றீடு செய்யும் சத்திர சிகிச்சையாகும். 2008ஆம் ஆண்டு நிலவரப்படி பெரும்பாலும் அண்மையில் இறந்த உடல் உறுப்புக் கொடையாளரின் வேலை செய்கின்ற இதயம் எடுக்கப்பட்டு நோயாளிக்குப் பொருத்தப்படுகின்றது. நோயாளியின் இதயம் அகற்றப்படலாம் அல்லது தனது இடத்திலேயே கொடையாளி இதயத்திற்கு ஆதரவாக செயல்படுமாறு விட்டு வைக்கப்படலாம். மாற்று இதய சிகிச்சை மேற்கொண்டவர்களின் வாழ்நாள் சராசரியாக 15 ஆண்டுகள் வரை கூடுவதாக மதிப்பிடப்படுகின்றது. இதய மாற்று அறுவை சிகிச்சை இதய நோய்க்கான மருத்துவத் தீர்வாக கருதப்படுவதில்லை; நோயாளியின் வாழ்நிலை தரத்தை உயர்த்தும் உயிர்காப்பு சிகிச்சையாக கருதப்படுகின்றது.  

நீண்ட காலம் இதய நோய் உள்ளவர்களுக்கும், இதயத் தசை நோய்கள் காரணமாக இதயம் செயலிழக்கும் நிலையில் உள்ளவர்களுக்கும் இது தேவைப்படுகிறது. பொதுவாக மூளை செயலிழந்த ஒருவரிடமிருந்து இதயம் பெறப்படுகிறது. இவ்வாறான சத்திரச் சிகிச்சையில் *இதயம்-நுரையீரல் மாற்றுவழி இயந்திரம்* பயன்படுத்தப்படுகின்றது. நோயாளியின் இதயத் துடிப்பு நிறுத்தப்பட்டு இடது வலது சோனை அறைகளிலன் சுவரின் ஒரு பகுதியை விட்டு ஏனைய இதயப்பகுதி அகற்றப்படுகிறது. வழங்கியில் இருந்து பெறப்பட்ட இதயம் நோயாளியின் விடப்பட்ட இதயத்தின் பகுதிகளுடன் பொருந்துமாறு இணைக்கப்படுகின்ற்து. முடியுரு நாடிகளுடனும் நாளங்கள் போன்ற பிரதான குருதிக் குழாய்களுடனும் புதிய இதயம் இணைக்கப்படுகின்றது.
# வீச்சுப் பண்பேற்றம்



**வீச்சுப் பண்பேற்றம்** அல்லது **வீச்சு மட்டிசைப்பு** (Amplitude modulation)(**AM**) என்பது தகவல் தொடர்புத் துறையில் கடத்தி அலையின் (carrier wave) மீது சாதாரண அலைகளை கலந்து இலகுவாக நீண்ட தூரம் கொண்டுசெல்லும் முறைகளில் ஒன்றாகும். வீச்சுப் பண்பேற்றத்திலோ வீச்சு மாறக்கூடியது; அதிர்வெண் மாறாதது. வானொலி அலைகளைக் கொண்டு செல்வதில் வீச்சுப் பண்பேற்றம் பயன்படுகின்றது.  

மூலம் காவப்படுவதிக் காட்டும் அலை|alt=Animation of audio, AM and FM sine waves]]  

## நியம AM அலை குறித்த கணிப்பு முறை
அதிர்வெண் *f<sub>c</sub>* ஐயும் வீச்சம் *A* ஐயும் கொண்ட காவி அலை (sine அலை) ஒன்றைக் கருதுக. அது பின்வரும் சமன்பாட்டால் தரப்படும்.  
:<math>c(t) = A\cdot \sin(2 \pi f_c t)\,</math>.  

*m*(*t*) பண்பேற்றம் பெற்ற அலைவடிவம். இவ் எடுத்துக்காட்டுக்கு சைன் அலை கொண்ட அதிர்வெண் *f<sub>m</sub>*பண்பேற்றத்தையும், அது அதை விட மிகச்சிறிய அதிர்வெண் *f<sub>c</sub>* எடுத்தால்:  

:<math>m(t) = M\cdot \cos(2 \pi f_m t + \phi)\,</math>,  

இங்கு *M* மட்டிசைப்பின் வீச்சம். *M*<1 ஆக இருப்பின் *(1+m(t))* எப்போதும் நேர்ப் பெறுமானத்தைக் கொள்ளும். எனவே வீச்சுப் பண்பேற்றம் என்பது காவி அலை *c(t)* ஐ நேர்க் கணியமாயுள்ள *(1+m(t))* உடன் பெருக்குவதால் கிடைக்கும்:  

:{|  
|<math>y(t)\,</math>  
|<math>= [1 + m(t)]\cdot c(t) \,</math>  
|-  
|<math>= [1 + M\cdot \cos(2 \pi f_m t + \phi)] \cdot A \cdot \sin(2 \pi f_c t)</math>  
|}
# தீவிர இடதுசாரிக் கூட்டணி



**தீவிர இடதுசாரிக் கூட்டணி** (*Coalition of the Radical Left*) (, *Synaspismós Rizospastikís Aristerás*), பேச்சுவழக்கில் **சிரிசா** (SYRIZA, ) கிரேக்கக் குடியரசில் உள்ள ஓர் இடது-சாரி அரசியல் கட்சி ஆகும். துவக்கத்தில் இது இடதுசாரி மற்றும் தீவிர இடதுசாரி கொள்கையுடைய கட்சிகளின் கூட்டணியாக நிறுவப்பட்டு 2012ஆம் ஆண்டிலிருந்து தனிக்கட்சியாக இயங்குகின்றது.  

## மேற்சான்றுகள்
# புதுச்சேரியில் சுற்றுலாத்துறை



புதுச்சேரி மற்றும் காரைக்கால் கிழக்கு கடலான, வங்காள விரிகுடா கரையில் அமைந்துள்ளது. இந்த கடற்கரை நகரம் பிரஞ்சு காலனித்துவ கட்டிடங்கள் மற்றும் தமிழ் பாணி நகர்ப்புற கட்டிடக்கலை கொண்டுள்ளது.  

## பேரடைஸ் கடற்கரை

புதுவை மாநிலம், அரியாங்குப்பத்தை அடுத்த நோணாங்குப்பம் சுண்ணாம்பாறு படகு குழாம் உள்ளது. புதுவையில் உள்ள சுற்றுலாத்தலங்களில் ஒன்றான இங்கு விடுமுறை நாட்களிலும், பண்டிகை நாட்களிலும் வெளி மாநிலங்களில் இருந்தும், உள்ளூரில் இருந்தும் ஏராளமான சுற்றுலா பயணிகள் வருகின்றனர்.  

பேரடைஸ் கடற்கரைக்கு, சுண்ணாம்பார் உல்லாச விடுதி இருந்து 8 கிலோ மீட்டர் தொலைவில் உள்ளது. பேரடைஸ் கடற்கரைக்கு சுண்ணாம்பார் ரிசார்டில் இருந்து நாம் படகு மூலம் பயணம் செய்ய வேண்டும். சுண்ணாம்பார் உல்லாச விடுதி NH45A அமைந்துள்ளது.  

## புதுச்சேரி கடற்கரை
, புதுச்சேரி]]  

புரொமனேட் கடற்கரை (Promenade Beach) புதுச்சேரியை ஒட்டிய கடற்கரைகளில் மிகவும் பிரபலமானது. இது வங்காள விரிகுடாவுக்கு கரையாக அமைந்துள்ளது. இதை ஒட்டி 1.2 கிலோமீட்டர் நீண்ட சாலை உள்ளது. இது போர் நினைவகத்தில் (War Memorial) தொடங்கி டூப்ளே பூங்கா (Dupliex Park) வரை உள்ள குபேர் (Goubert) வீதியில் முடிவடைகிறது. இங்கு பிரஞ்சு தூதரகம் அமைந்துள்ளது.  

இங்கு லா காபே என்ற ஒரு உணவகம் கடற்கரை ஓரத்தில் அமைந்துள்ளது. கடற்கரை ஓரத்தில் அதிக பிரஞ்சு பாரம்பரிய கட்டிடத்தை காணலாம்.  

## ஓயிட் டவுன்

ஓயிட் டவுன் புதுச்சேரி கடற்கரை அருகில் உள்ளது. பிரஞ்சு காலனித்துவ பாரம்பரிய கட்டிடங்கள், ஓயிட் டவுனில் உள்ளன.  

புதுச்சேரியில் இரு சக்கர வாகனங்கள் வாடகைக்கு கிடைக்கின்றன. 2014 ஆம் ஆண்டின் டிசம்பர் கணக்கின் படி, ஹொண்டா ஆக்டிவா இரு சக்கர வாகனம், ஏறத்தாழ 300 ரூபாய் நாள் வாடகைக்கும், பல்சர் இரு சக்கர வாகனம் ஏறத்தாழ 350 ரூபாய் நாள் வாடகைக்கும் கிடைக்கிறது. ஓயிட் டவுனில் இரு சக்கர வாகனங்கள் அல்லது மிதிவண்டியில் சுற்றுவது ஒரு சுகமான அனுபவம்.  

## அரவிந்தர் ஆசிரமம்

அரவிந்தர் ஆசிரமம் அரவிந்த கோஷ் என்ற ஒரு இந்திய சுதந்திர போராட்ட வீரர், கவிஞர், தத்துவஞானியால் 1926ல் நிறுவப்பட்டது. அரவிந்தர் ஆசிரமத்தின் பார்வையாளர்கள் நேரம் காலை 8 மணி முதல் 12 மணி வரை, மதியம் 2 மணி முதல் மாலை 6 மணி வரை ஆகும்.  

## ஆரோவில் மாத்ரி மந்திர்

ஆரோவில்லின் ஆன்மா’ என்று ஸ்ரீஅன்னையால் வருணிக்கப் பெற்ற ‘மாத்ரி மந்திர்’ என்ற வடசொல்லுக்கு ‘அன்னை ஆலயம்’ என்று பொருள். எனினும், அதற்கெனச் சிலையோ, வழிபாடோ பூசனைகளோ இங்கு எதுவும் மேற்கொள்ளப் பெறுவதில்லை. சமய, சமயச் சடங்குகள் கடந்த நிலையில் பிரபஞ்ச அன்னையாகிய மகாசக்தியை உணரும் வண்ணத்தில் உருவாக்கப் பெற்ற இக்கோள வடிவிலான மனஒருமை அரங்கு 1971 ஆம் ஆண்டு ஸ்ரீஅன்னையின் பிறந்த நாளன்று அடிக்கல் நாட்டப் பெற்றுக் கட்டுமானப் பணிகள் மேற்கொள்ளப்பட்டது. பிரபஞ்ச அன்னையின் நான்கு மகாசக்தியின் செயல்பாடுகளைக் குறிக்கும் வண்ணம், இங்கு நான்கு தூண்கள் அமைக்கப் பெற்றுள்ளன.
# அலெக்சிசு சிப்ராசு


**அலெக்சிசு சிப்ராசு** (*Alexis Tsipras*, ; பிறப்பு 28 சூலை 1974) is a கிரேக்க அரசியல்வாதியும் சனவரி 26, 2015 முதல் கிரேக்கப் பிரதமராகப் பொறுப்பேற்றுள்ளவரும் ஆவார். தீவிர இடதுசாரிக் கூட்டணியின் (SYRIZA) தலைவராக 2009 முதல் இருந்து வருகின்றார். முதன்முதலாக 2009ஆம் ஆண்டு தேர்தல்களில் வென்று கிரேக்க நாடாளுமன்றத்திற்கு தேர்ந்தெடுக்கப்பட்ட சிப்ராசு எதிர்க்கட்சித் தலைவராக பொறுப்பு வகித்தார். 2014ஆம் ஆண்டில் நடந்து ஐரோப்பிய ஆணையத்திற்கான தேர்தல்களில் தலைவர் பதவிக்கு ஐரோப்பிய இடதுசாரிகளின் கட்சி சார்பாக போட்டியிட்டார். சனவரி 25, 2015 அன்று சிப்ராசு பொதுத்தேர்தல்களில் சிரிசாவிற்கு பெரும் வெற்றியை ஈட்டித் தந்தார்; 36% வாக்குகளும் நாடாளுமன்றத்தின் 300 இடங்களில் 149 இடங்களில் வெற்றியும் கிடைத்தது.  
## மேற்சான்றுகள்
# நீரோவின் விருந்தினர்கள் (ஆவணப்படம்)

**நீரோவின் விருந்தினர்கள்** ( *Nero's Guest*) என்னும் ஆவணப்படத்தை தீபா பாட்டியா இயக்கியுள்ளார். நாட்டில் உள்ள விளை நிலங்கள் எல்லாம் வீட்டுமனைகளாகவும், நவீன அடுக்குமாடிக் குடியிருப்புகளாகவும் மாறிவருகின்றன. கடந்த ஆண்டுகளில் லட்சம் உழவர்கள் வாழ்வைத் தொலைத்துத் தற்கொலை செய்துகொண்டிருக்கிறார்கள். அவர்களை நம்பியிருந்த குடும்பங்கள் நடுவீதியில் நிற்கின்றன. ஆனால், இந்த ஊடகங்கள் இதை ஒரு பொருட்டாகவே கருதவில்லை. மீடியாக்களின் கேமிராக்கள் இவர்களின் பக்கம் திரும்ப மறுப்பதில் ஒரு வர்க்க அரசியல் ஒளிந்து கிடக்கிறது.  

ஆனால் பொருளாதார அறிஞர் அமிர்தியா சென்னால் * பஞ்சம் பட்டினி குறித்த உலக அறிஞர்களுள் ஓருவர்* என வருணிக்கப்பட்ட இந்து பத்திரிகையின் கிராமப்புற பிரச்சனைகளுக்கான செய்தி ஆசிரியரான சாய்நாத், தனது குழுவினருடன் நாடு எங்கும் அலைந்து திரிந்து இந்தப்பிரச்சினை உலகின் கவனத்திற்குக் கொண்டு வந்தார். தமது எழுத்து, உரைகளின் வழியே இப்பிரச்சினை கவனப்படுத்தி உள்ளார். இந்தப் படம் அந்தத் தரவுகளின் அடிப்படையில் உருவாக்கப்பட்டுள்ளது. நீரோவின் விருந்தினர்கள் என்ற இப்படம் இந்திய உழவர்கள் எதிர்கொள்ளும் நெருக்கடிகளின் கதை.
# கருவூலம் மற்றும் கணக்குத்துறை, தமிழ்நாடு

**கருவூலம்** (*treasury*) என்பது நிதி மற்றும் வரிவிதிப்பு தொடர்புடைய அரசுத்துறையையோ விலையுயர்ந்த பொருட்களையும் (தங்கம், வைரம் போன்றவை) நாணயத்தையும் சேமித்து வைக்கும் இடமாகும். கருவூலத்தின் தலைவர் *கருவூலநாயகம்* (*treasurer*) எனப்படுகின்றார். தேர்ந்தெடுக்கப்பட்ட அலுவலராக இல்லாத நிலையில் இவருக்கு கருவூலத்தின் செல்வத்தை ஆளும் உரிமை இல்லாதிருக்கும்.  

தமிழ்நாட்டில் அனைத்துக் கருவூலங்களும் வருமானத்துறையின் கீழ் இயங்கி வந்தன. 1954ஆம் ஆண்டில் கருவூலங்கள், தணிக்கைப் பணிகள் ஆகியவற்றை ஒருங்கிணைத்து நிதித் துறையின் கீழாக சென்னையில் *ஊதியக் கணக்கு அலுவலகம்* ஏற்படுத்தப்பட்டது. 1962ஆம் ஆண்டில் **கருவூலம் மற்றும் கணக்குத்துறை** உருவானது.  
## அமைப்பு
சென்னையைத் தலைமையிடமாகக் கொண்டியங்கும் கருவூலம் மற்றும் கணக்குத்துறை ஆணையர் அலுவலகத்தின் கீழ் தற்போது கீழ்வரும் அலுவலகங்கள் உள்ளன :-  

- 9 ஊதியக் கணக்கு அலுவலகங்கள்,

- 6 கருவூலம் மற்றும் கணக்குத்துறை மண்டல இணை இயக்குநர் அலுவலகங்கள்,

- 32 மாவட்டக் கருவூலங்கள்,

- 229 துணைக் கருவூலங்கள்,

- 1 ஓய்வூதிய பட்டுவாடா அலுவலகம், சென்னை,

- 1 முத்திரைகள் துணை கண்காணிப்பாளர் அலுவலகம்
## மேற்சான்றுகள்

## வெளியிணைப்புகள்
- கருவூலக் கணக்குத் துறை அலுவல்முறை வலைத்தளம்
# குமரிக்கோட்டம்


**குமரி கோட்டம்** (Kumari Kottam) பி. நீலகண்டன் இயக்கத்தில் 1971 ஆம் ஆண்டு சனவரி மாதம் 26 ஆம் தேதியில் வெளிவந்த இந்தியத் தமிழ்த் திரைப்படமாகும். இத்திரைப்படத்தில் எம். ஜி. ஆர், ஜெயலலிதா ஆகியோர் நாயகன், நாயகியாகவும் அசோகன், சோ ஆகியோர் முக்கிய கதாபாத்திரத்திலும் நடித்திருந்தனர். எம்.எசு.விசுவநாதன் இப்படத்திற்கு இசையமைத்தார்.  

## நடிகர்கள்
| நடிகர் | கதாபாத்திரம் |
| --- | --- |
| ம. கோ. இராமச்சந்திரன் | கோபால் |
| ஜெ. ஜெயலலிதா | குமாரி |
| இலட்சுமி |  |
| திருமகள் | உமா |
| சச்சு | சிங்காரி |
| எஸ். ஏ. அசோகன் | சேதுபதி |
| வி. கே. ராமசாமி | சோமு |
| இரா. சு. மனோகர் | ரத்தினம் |
| முத்தையா | முத்தையா |
| சோ ராமசாமி | பாபு |

## பாடல்கள்
| பாடல் | பாடகர்(கள்) | பாடலாசிரியர் |
| --- | --- | --- |
| அடி மத்தளம் கொட்டி | எல். ஆர். ஈஸ்வரி |  |
| ஆடுவது உடலுக்கு விளையாட்டு | எல். ஆர். ஈஸ்வரி |  |
| எங்கே அவள் என்றே மனம் | டி. எம். சௌந்தரராஜன் | புலமைப்பித்தன் |
| நாம் ஒருவரை ஒருவர் | டி. எம். சௌந்தரராஜன், எல். ஆர். ஈஸ்வரி | } |
# மருதநாட்டு இளவரசி


**மருதநாட்டு இளவரசி** (*Maruthanad Elavarasee*) 1950 ஆம் ஆண்டு ஏப்ரல் மாதம் 2 ஆம் தேதியன்று கோவிந்தன் நிறுவனம் எடுத்த தமிழ்த் திரைப்படமாகும். இதில் எம்.ஜி.ஆர் மற்றும் சானகி இணைந்து நடித்திருந்தனர். இத்திரைப்படத்திற்கு மு. கருணாநிதி வசனம் எழுதியிருந்தார். மருதநாட்டு இளவரசி என்ற இத்திரைப்படத்தை ஜி.முத்துசாமி தயாரித்தார். காசிலிங்கம் படத்தொகுப்பையும் ஜி.தொரை ஒளிப்பதிவையும் கையாண்டனர்.  

## நடிப்பு
- எம்.ஜி.ஆர்
- வி. என். சானகி
- பி. எஸ். வீரப்பா
- எம். ஜி. சக்ரபாணி
- புளிமூட்டை ராமசாமி
- டி. கே. நாகரத்தினம்
- சி. கே. சரஸ்வதி
- கொட்டபுளி ஜெயராமன்
- என். எஸ் நாராயண பிள்ளை
- எம். எஸ். திருப்பதிசாமி
- டி. எம். ராமசாமி பிள்ளை
- கே. மீனாட்சி
# தேவலி சட்டமன்றத் தொகுதி (மகாராட்டிரா)


**தேவலி சட்டமன்றத் தொகுதி** (Deoli-Pulgaon Assembly constituency) மேற்கு இந்தியாவின் மகாராட்டிரா மாநில சட்டப்பேரவையில் உள்ள 288 சட்டமன்றத் தொகுதிகளில் ஒன்றாகும். இத்தொகுதியானது வார்தா மாவட்டத்தில் உள்ள நான்கு சட்டமன்றத் தொகுதிகளில் ஒன்றாகும் தேவலி, வார்தா மக்களவைத் தொகுதிக்கு உட்பட்ட ஓர் சட்டமன்றத் தொகுதியாகும்.  
|-  
| 2014  
|-  
| 2019
# இலித்தியம் அயனி மின்கலம்



**இலித்தியம் அயனி மின்கலம்** மறுமின்னூட்டத்திற்கு ஏற்ற மின்கல வகையைச் சார்ந்தது. இதில் இலித்தியம் அயனிகள் மின்னாற்றல் வெளியேற்றத்தின் பொழுது எதிர்மறை மின்வாயிலிருந்து நேர்மறை மின்வாயிற்கு இடம்பெயருகின்றன. மின்னூட்டதின் பொழுது இந்த விடயம் எதிர்திசையில் நடைபெறுகிறது. மடிக்கணினி, கைபேசி போன்றவற்றில் பயன்படுத்தப்படும் இவ்வகையான மின்கலன்களை விமானத்தில் கொண்டு செல்ல தடை விதிக்கப்பட்டுள்ளது.  

## மேலும் பாா்க்க
- இலித்தியம்
- மின்கலம்
- அயனி
# மேரட் கன்டோன்மென்ட் சட்டமன்றத் தொகுதி

::மேரட் சட்டமன்றத் தொகுதி, தெற்கு மேரட் சட்டமன்றத் தொகுதி ஆகியவற்றுடன் குழப்பிக் கொள்ளாதீர்.  

இந்த சட்டமன்றத் தொகுதி, உத்தரப் பிரதேச சட்டமன்றத்திற்கான தொகுதியாகும். இது மேரட் மக்களவைத் தொகுதிக்கு உட்பட்டது.  
- உறுப்பினர்: சத்ய பிரசாத் அகர்வால்
- கட்சி: பாரதிய ஜனதா கட்சி
# மேரட் தெற்கு சட்டமன்றத் தொகுதி

::மேரட் பாளையம் சட்டமன்றத் தொகுதி, மேரட் சட்டமன்றத் தொகுதி ஆகியவற்றுடன் குழம்ப வேண்டாம்.  

தெற்கு மேரட் சட்டமன்றத் தொகுதி, உத்தரப் பிரதேச சட்டமன்றத்திற்கான தொகுதியாகும். இது மேரட் மக்களவைத் தொகுதிக்கு உட்பட்டது.  
- உறுப்பினர்: ரவீந்திர பதானா
- கட்சி: பாரதிய ஜனதா கட்சி
# பதேஹாபாத் சட்டமன்றத் தொகுதி

::இதே பெயரில் அரியானாவில் உள்ள தொகுதியைப் பற்றி அறிய பதேகாபாத் சட்டமன்றத் தொகுதி என்ற பக்கத்தைப் பார்க்கவும்  
**பதேஹாபாத் சட்டமன்றத் தொகுதி**, உத்தரப் பிரதேச சட்டமன்றத்திற்கான தொகுதியாகும். இது பதேபூர் சிக்ரி மக்களவைத் தொகுதிக்கு உட்பட்டது.  
- உறுப்பினர்: சோத்தேலால் வர்மா
- கட்சி: பகுஜன் சமாஜ் கட்சி
# திருப்பூர் மத்திய அரிமா சங்க விருதுகள் 2013

**திருப்பூர் மத்திய அரிமா சங்க விருதுகள் 2013** 2011 இலும், 2012 இலும் வெளிவந்த குறும்படங்கள், ஆவணப்படங்கள், பெண் எழுத்தாளர்களின் நூல்கள், திரைப்படம், குறும்படம் குறித்த புத்தகங்கள் ஆகியவற்றில் சிறந்தவையாக தேர்வு செய்யப்பட்ட படைப்புகளுக்கு திருப்பூர் மத்திய அரிமா சங்கத்தினால் வழங்கப்பட்ட விருதுகளாகும். விருது வழங்கும் நிகழ்வு ஜூன் 15, 2013 இல் மத்திய அரிமா சங்கம், ஸ்டேட் பாங்க் காலனி, காந்திநகர், திருப்பூர், இந்தியாவில் நடைபெற்றது. நிகழ்வுக்கு அரிமா உதயசங்கர் தலைமை தாங்கினார். சுப்ரபாரதிமணியன், அஜயன்பாலா, ஈழவாணி, சி.ரவி. ஆகியோர் உரை ஆற்றினர். பரிசுத்தொகை 25000 ரூபா.  

## அரிமா திரைப்பட நூல் விருது பெற்றவர்கள்
- அஜயன்பாலா (உலக சினிமா வரலாறு)

## அரிமா குறும்பட விருது பெற்றவர்கள்
- வினாயக மூர்த்தி
- இரா.செல்வி
- வியாகுல மேரி
- முத்து
- தி.சிவகுமார்
- ஜி.திருநாவுக்கரசு
- நவயுகன்
- ஏ.ஏ,எஸ்.சுபாஷ்

## அரிமா சக்தி விருது பெற்றவர்கள்
- ஈழவாணி ( சென்னை)
- மு .சரளா (கோவை)
- நீலவேணி ராதாகிருஷ்ணன் (அவிநாசி)
- பவள சங்கரி (ஈரோடு
- அமுதினி ஏ,வி (திருப்பூர்)
# எனது வானின் ஞானச் சுடர்கள் (நூல்)



**எனது வானின் ஞானச் சுடர்கள்,** (Guiding souls) முனைவர் அப்துல் கலாமும், அக்னிச் சிறகுகள் நூலின் இணையாசிரியரான பேராசிரியர் அருண் கே. திவாரியும் சேர்ந்து ஆங்கிலத்தில் எழுதிய நூலின் தமிழ் மொழிபெயர்ப்பாகும். இந்நூலை ஆங்கிலத்திலிருந்து தமிழில் மு. சிவலிங்கம் மொழிபெயர்த்துள்ளார்.  
அப்துல் கலாம்- அருண் கே. திவாரி இருவருக்கும் இடையே நிகழ்ந்த உரையாடல் வடிவத்தில் படைக்கப்பட்டுள்ளது. வாழ்க்கையை ஆன்மிக அடிப்படையில் அணுகும் கலையை விவரிக்கிறது.  

## பொருளடக்கம்
1. நித்தியத்தவம்
1. திசைக்காட்டிக் கம்பங்கள்
1. மூலாதாரம்

## வெளியீடு
இந்நூலை கண்ணதாசன் பதிப்பகம் 2006 ஆம் ஆண்டு அக்டோபரில் முதல் பதிப்பாகவும், இரண்டாம் பதிப்பாக திசம்பர் 2006இலும் வெளியிட்டது.
# எட்கார் லுங்கு



**எட்கார் சக்வா லுங்கு** (*Edgar Chagwa Lungu*, 11 நவம்பர் 1956) சாம்பியாவின் அரசுத் தலைவராக சனவரி 25, 2015 அன்று பொறுப்பேற்ற சாம்பிய அரசியல்வாதி ஆவார். முன்னதாக மைக்கேல் சாட்டாவின் ஆட்சியில் லுங்கு நீதித்துறை அமைச்சராகவும் பாதுகாப்பு அமைச்சராகவும் பணியாற்றினார். அக்டோபர் 2014 ஆம் ஆண்டில் சாட்டா காலமானதைத் தொடர்ந்து, சாட்டாவின் கட்சியான தேசப்பற்று முன்னணியின் தலைவராக ஏற்கப்பட்டார். 2015 ஆம் ஆண்டு குடியரசுத் தலைவர் தேர்தலில் அக்கட்சியின் வேட்பாளராக லுங்கு எதிர்கட்சித் தலைவர் அகைன்டெ இசிலெமாவை வென்று சனவரி 25, 2015 இல் அரசுத் தலைவராக பொறுப்பேற்றுக்கொண்டார்.  

அவர் 2021 ஜனாதிபதித் தேர்தலில் நீண்டகால எதிரியான ஹகைண்டே ஹிசிலேமாவிடம் தோற்றார்.  

## மேற்சான்றுகள்
# திருப்பூர் மத்திய அரிமா சங்க விருதுகள் 2014

**திருப்பூர் மத்திய அரிமா சங்க விருதுகள் 2014** 2012 இலும், 2013 இலும் வெளிவந்த குறும்படங்கள், ஆவணப்படங்கள், பெண் எழுத்தாளர்களின் நூல்கள், திரைப்படம், குறும்படம் குறித்த புத்தகங்கள் ஆகியவற்றில் சிறந்தவையாக தேர்வு செய்யப்பட்ட படைப்புகளுக்கு திருப்பூர் மத்திய அரிமா சங்கத்தினால் வழங்கப்பட்ட விருதுகளாகும். விருது வழங்கும் நிகழ்வு டிசம்பர் 25, 2014 இல் திருப்பூர், காந்தி நகர், மத்திய அரிமா சங்க வளாகத்தில் நடைபெற்றது. விருதுகளை எழுத்தாளர் சுப்ரபாரதிமணியன், அரிமா சங்க இயக்குநர் ராதாகிருஷ்ணன் ஆகியோர் வழங்கினர். நிகழ்ச்சியை பேராசிரியை செல்வி தொடக்கி வைத்தார்.  

## அரிமா குறும்பட/ ஆவணப்பட விருது
- சாரோன், சென்னை (பட்டுக்கோட்டைகல்யாணசுந்தரம் பற்றிய ஆவணப்படம்)
- யுகபாரதி புதுவை (தீதும் நன்று பிறர்தர வாரா)
- நம்மூர் கோபிநாத், சென்னை (why why)
- மதரா , திருனெல்வேலி (கதவு)
- கே.பி.ரவிச்சந்திரன் கரூர் (விழிகள்)

## சிறப்புப் பரிசு : திருப்பூர் குறும்படப் படைப்பாளிகளுக்கு
- சபரீஸ்வரன்
- சி.கோபிநாத்*
- பைரவராஜா

## அரிமா சக்தி விருது
### சிறந்த நாவல்களுக்காக விருதுகள் பெற்ற பெண்கள்
- விஜயலட்சுமி சுந்தர்ராஜன்
- இடைமருதூர் கி.மஞ்சுளா (சென்னை)
- ஸ்ரீஜாவெங்கடேஷ் (சென்னை)
- ஜெயஸ்ரீ சங்கர் (ஹைதராபாத்)
- மைதிலி சம்பத் (ஹைதராபாத்)
- வனஜா டேவிட் (பெங்களூர்)

### சிறந்த சிறுகதை நூல்களுக்காக விருதுகள் பெற்ற பெண்கள்
- ராமலட்சுமி (பெங்களூர்)
- பாலசுந்தரி (திருவாரூர்)
- கமலா இந்திரஜித் (திருவாரூர்)

### சிறந்த கவிதை நூல்களுக்காக விருதுகள் பெற்ற பெண்கள்
- தேனம்மை லட்சுமணன் (ஹைதராபாத்)
- அகிலா (கோவை)
- மாதாங்கி (சிங்கப்பூர்)
- கவுதமி (கோவை)
- சுஜாதா செல்வராஜ் (பெங்களூர்)

### சிறந்த கட்டுரை நூல்களுக்காக விருதுகள் பெற்ற பெண்கள்
- சுபாஷிணி (சென்னை)
- எம் எஸ் லட்சுமி (சிங்கப்பூர்)
- இந்திராபாய் (சென்னை)
- ஈஸ்வரி (கோவை)
- சவுதாமினி (தாராபுரம்)

### சிறந்த மொழிபெயர்ப்பு நூல்களுக்காக விருதுகள் பெற்ற பெண்கள்
- கவுரி கிருபானந்தம் (சென்னை)
- ராஜேஸ்வரிகோதண்டம் (ராஜபாளையம்)
- சாந்தாதத் (ஹைதராபாத்)
# ஒசூர் வானூர்தி நிலையம்


**ஒசூர் வானூர்தி நிலையம்**( ஐஏடிஏ : VO95) ஒரு தனியார் வானூர்தி தளம் ஆகும் இது இந்தியாவின், தமிழ்நாட்டில் கிருட்டிணகிரி மாவட்டம் ஓசூரிலிருந்து 10 கிலோமீட்டர்கள் தென்மேற்கில் பேளகொண்டபள்ளி என்னும் இடத்தில் அமைந்துள்ளது  
இந்த வானூர்தி தளம் தனுஜா வான்வெளி மற்றும் வானூர்தி லிமிடெட் (தால்) (ஆங்கிலத்தில் -Taneja aerospace and aviation Limited (TAAL)) என்ற நிறுவனத்துக்குச் சொந்தமானது. இது வானூர்திகளை உற்பத்தி மற்றும் பராமரிப்பு பணிகள் செய்யும் தனியார் துறை நிறுவனம் ஆகும். இந்நிறுவனம் 1994 ஆம் ஆண்டு நிறுவப்பட்டது. இந்த வானூர்தி நிலையம் சிவில் விமான போக்குவரத்து இயக்குநரகத்திடம் தனியார் பயன்படுத்தும் வகையின் கீழ் அனுமதியையும், ஒப்புதலையும் பெற்றதாகும்.  

## கட்டுமானம்
ஓசூர் வானூர்தி நிலையத்தின் ஓடுபாதை 7012 அடி நீளம் மற்றும் 09/27, 150 அடி அகலமும் கொண்டது. ஏர்பஸ் ஏ 320 மற்றும் 737 போயிங் வானூர்திகள் இரவு நேரத்திலும் இறங்கும் வசதிகள் கொண்டது. ஏர்பஸ் 330 மற்றும் போயிங் 777 போன்ற பெரிய வானூர்திகளுக்கும் இடமளிக்கும் விதத்தில் உள்ளது.  

## வானூர்திகளுக்கான இடங்கள்
ஓசூர் வானூர்தி நிலையத்திற்கு வர்த்தக விமான சேவைக்கான உரிமம் தரப்படவில்லை. எனினும் பல இந்திய விமான நிறுவனங்கள் குறிப்பாக ஸ்பைஸ் ஜெட் , கோஏர் நிறுவனம், ஜெட் ஏர்வேஸ் போன்ற நிறுவனங்கள் தமது வானூர்திகளை இங்குத் தரை இறக்கி, இங்குள்ள வசதிகளைக் கொண்டு வானூர்தி 1200 மணி நேர ஆய்வுகள் மற்றும் வானூர்திகளுக்கு வண்ணம் தீட்டும் பணிகள் போன்றவை செய்யப்படுகின்றன.  

விமானங்களைத் தரை இறக்கி நிறுத்திவைக்க ஓசூர் வானூர்தி நிலையத்தை வானூர்தி நிறுவனங்கள் பயன்படுத்திக் கொள்கின்றன.  

## நிறுத்துமிடம்
இங்கு மூன்று நிறுத்துமிடங்கள் உள்ளன. ஏர்வொர்க்ஸ் ஹேங்கர் 1 இல்321 ஒரு ஏர்பஸ் அல்லது ஒரு போயிங் 737-800 அல்லது இரண்டு ஏடிஆர்-72 ஆகியவற்றைக் கையாளும் திறன் உள்ளது. மேலும் ஹேங்கர்2 இல் ஒரே நேரத்தில் மூன்று போயிங் 737 ஐ நிறுத்தி வைக்க முடியும்.
# அமிர்தம் சூர்யா

**அமிர்தம் சூர்யா** (*Amirtham Surya*) இந்தியாவின் தமிழகத்தைச் சேர்ந்த ஓர் எழுத்தாளர் ஆவார். 1966 ஆம் ஆண்டு டிசம்பர் மாதம் 16 ஆம் தேதியன்று நடராசன் சரோஜா இணையருக்கு மகனாக இவர் பிறந்தார். எழுத்தாளர், இலக்கிய மேடைப்பேச்சாளர், கவிஞர், இதழாளர் என்று பன்முகத்துடன் இலக்கிய உலகில் இயங்கி வருகிறார். 14 ஆண்டுகள் கல்கி வார இதழில் தலைமை துணையாசிரியராக பணியாற்றினார். இயற்பெயர் இரா.ந.கதிரவன். அமிர்தம் என்ற பெயரில் சிற்றிதழ் நடத்தியதால் அமிர்தம் சூர்யா என்ற புனைப்பெயர் தோன்றியது. கணையாழி, கோடு, கோடாங்கி, கவிதாசரண், நவீன விருட்சம் என பல்வேறு இதழ்களில் இவருடைய படைப்புகள் வெளிவந்துள்ளன. தமிழகம் முழுதும் கல்லூரிகளுக்கு சென்று தமிழ் வளர்ச்சி மற்றும் இலக்கிய மன்றச் சொற்பொழிவு நூல் விமர்சன உரை என மாணவர்களிடையே பரவலாக அறியப்படுகிறார்.  

## வாழ்க்கைக் குறிப்பு
எட்டாம் வகுப்பு வரை சென்னை தங்கசாலை சாரதா வித்யாலயாவிலும் எட்டு முதல் பத்து வரை தங்கசாலை அரசு உயர்நிலைப் பள்ளியிலும், மேல்நிலைக்கல்வியை சென்னை கன்னிகா புரத்தில் ஆதிதிராவிடர் மேல்நிலை பள்ளியிலும் முடித்தார். சென்னை தியாகராஜா கல்லூரி வேதியியல் பிரிவில் பாதியில் படிப்பை நிறுத்திக்கொண்டார். சென்னை தங்கசாலையில் இயந்திரபணியாளர் என்ற பிரிவில் தொழிற்கல்வியை முடித்தார். மனைவியின் பெயர் லதா என்பதாகும். இத்தம்பதியருக்கு இரண்டு ஆண் குழந்தைகள் உள்ளனர்.  

## தொழில்
அம்பத்தூர் தொழிற்பேட்டையில் இயந்திரப்பணியாளர், அண்ணா நகர் வங்கி ஒன்றில் தற்காலிக பணியாளர், கூடுவாஞ்சேரியில் ஒரு நிறுவன மேலாளர், வியாசர்பாடி ஏற்றுமதி நிறுவனம் ஒன்றில் மேலாளர், கல்கி வார இதழில் 14- ஆண்டுகள் தலைமை துணை ஆசிரியர் என பல்வேறு பணியாற்றி ஓய்வு பெற்றுள்ளார். முழுநேர எழுத்து பணியுடன் தற்பொழுது இயங்கி வருகிறார்.  

## படைப்புகள்
### கவிதை
1. உதிரி சயனத்தை நீரில் அலசும் வரை
1. பகுதி நேர கடவுளின் நாட்குறிப்பேடு
1. வெற்றிடத்தை நீலத்தால் நிரப்பும் வானம்
1. ஓவிய ப்ரேமிலிருந்து வெளியேறும் பறவைகள்

### கட்டுரை
1. முக்கோணத்தின் நாலாவது பக்கம்(2001)
1. சாகரம்

### கதை
1. கடவுளை கண்டுபிடிப்பவன் (சிறுகதைகள்)
1. பல்லி (நாவல்)
### பத்திரிகைத் தொடர்கள்
1. ஆசிபெறலாம் வாங்க (16 வாரத் தொடர், கல்கி)
1. தவணைமுறை தற்கொலை (16 வாரத் தொடர், கல்கி)

## விருதுகள்
1. திருப்பூர் தமிழ் சங்க விருது
1. தினகரன் பரிசு
1. பாரத மாநில வங்கி விருது
1. எழுச்சி அறக்கட்டளை விருது
1. சி.கனகசபாபதி விருது
1. அன்னம் விருது
1. செளமா விருது
# சாம்பியா அரசுத் தலைவர்களின் பட்டியல்



**சாம்பியாவின் குடியரசுத் தலைவர்** (*President of Zambia*) சாம்பியாவின் நாட்டுத் தலைவரும் அரசுத் தலைவரும் ஆவார். 1964இல் சாம்பியா விடுதலை பெற்ற பிறகு கென்னத் கவுண்டா முதன்முதலில் இப்பதவியில் பொறுப்பாற்றியவராவார். 1991ஆம் ஆண்டில் கவுண்டா பதவி விலகியதை அடுத்து ஐந்து நபர்கள் இப்பதவியில் இருந்துள்ளனர்: பிரெடிரிக் சிலுபா, லெவி முவனவாசா, ரூப்பையா பண்டா, மைக்கேல் சாட்டா, மற்றும் தற்போதைய தலைவரான எட்கார் லுங்கு. தவிரவும், குடியரசுத் தலைவர் மைக்கேல் சாட்டா இறந்த பிறகு தற்காலிகமாக **கய் இசுக்காட்டு** பதவி வகித்துள்ளார்.  

ஆகத்து 31, 1991 முதல் குடியரசுத் தலைவர் அரசுத் தலைவராகவும் விளங்குகின்றார்; கவுண்டா ஆட்சியின் கடைசி மாதங்களில் சாம்பியப் பிரதமர் பதவி கலைக்கப்பட்டது.  

சாம்பியா குடியரசுத் தலைவர் 5 ஆண்டுகளுக்கு ஒருமுறை தேர்ந்தெடுக்கப்படுகின்றார்.  

## சாம்பியாவின் குடியரசுத் தலைவர்கள் (1964–நடப்பு)
;கட்சிகள்  

;குறிப்பு  
எதிர்ப்பின்றித் தேர்வு  

பணியில் இறப்பு  

| # | ஒளிப்படம் | பெயர்
<small>(பிறப்பு–இறப்பு) | தேர்வு | பொறுப்பேற்பு | பொறுப்புத் துறப்பு | அரசியல் கட்சி |
| --- | --- | --- | --- | --- | --- | --- |

=
# ஈஸ்வரன், இந்து சமயம்



**ஈஸ்வரன்** (Ishvara) (சமசுகிருதம் **), என்ற வட மொழி சொல்லிற்கு அனைத்து உலகங்களுக்கும், உயிரினங்களுக்கும் தலைவர் அல்லது அனைத்துப் படைப்புகளுக்கும் காரண – காரியமாகத் திகழ்பவர் எனப் பொருள்.  

ஆறு இந்திய தத்துவங்களில் நியாயா, வைசேடிகம், சாங்கியம், யோகா மற்றும் மீமாம்சை தத்துவங்கள் மற்றும் பௌத்தம், சமண சமயங்கள் ஈஸ்வரனின் இருப்பை ஏற்பதில்லை. ஆனால் பிற்கால சாங்கியம் மற்றும் மீமாம்சம், யோகா, வேதாந்த தத்துவங்கள் ஈஸ்வரன் என்ற இறைக் கொள்கையை ஏற்கிறது.  

### வேதாந்தம்
அனைத்து உலகிற்கும், உயிரினங்களுக்கும் ஆதி காரணமான ஈஸ்வரனை பிரம்மம் என உபநிடதங்கள் அழைக்கின்றன். அனைத்து உலகங்களும், உயிரினங்களும் பிரம்மத்திலிருந்து தோன்றி, பிரம்மத்தினால் காக்கப்பட்டு, இறுதியில் பிரம்மத்தினிடமே ஒடுங்குகிறது. பிரம்மமாகிய பரமாத்மா எங்கும் இருப்பவர், உண்மை, அறிவு, அனந்தமயமானவர் (சச்சிதானந்தம்), என்றும் மாறாத தன்மையாளர்; அனைத்து ஆற்றல்களையும் கொண்டவர்; உயர்ந்தவற்றிலெல்லாம் உயர்ந்தவர்; சிறியவற்றிலெல்லாம் சிறியவர்; எல்லோருள்ளும் உறைபவர். பிரம்மத்திற்கு எவ்வித எல்லையோ, தேவைகளோ இல்லை. படைக்கப்பட்ட எல்லாவற்றிக்கும் அவரே ஆதி மூலமாகவும், ஈஸ்வரனாகவும் (இறைவனாகவும்) உள்ளார். அனைத்து உயர்ந்த குணங்களின் முழுமையானவர். பிரம்மத்தை, குரு மற்றும் சாத்திரங்களின் துணையுடன் மட்டுமே அறிய இயலும்.  

<blockquote>  
உலகமே ஈஸ்வரனால் நிறைந்துள்ளது (ஈசா வாஸ்யம் இதம் சர்வம்) என ஈசா வாஸ்ய உபநிடதம் ஈஸ்வரனின் பெருமையை விளக்குகிறது.  
</blockquote>  

### அத்வைத வேதாந்தாம்
அத்வைத வேதாந்த கருத்தின்படி, உருவமற்ற, செயலற்ற, குணமற்ற பிரம்மத்தின் ஒரு கூறு மாயையின் சேர்க்கையால், உருவத்துடன் கூடிய ஈஸ்வரன் என்ற தத்துவம் தோன்றுகிறது. குருவின் துணையுடன் வேதாந்த சாத்திரங்களை கற்று, ஆத்ம ஞானத்தினால் ஈஸ்வர தத்துவத்தை அறியப்பட வேண்டியது அன்றி; அடையப்படுவது அல்ல என அத்வைதம் வலியுறுத்துகிறது.  

### விசிஷ்டாத்துவைத வேதாந்தம்
விசிஷ்டாத்துவைத வேதாந்த தத்துவத்தின்படி, ஈஸ்வரனாகிய விஷ்ணுவே முழுமுதற் கடவுள் என்றும், அந்த விஷ்ணுவே அனைத்துலகங்களையும், உயிரினங்களையும் படைத்தவர். உருவத்துடன் அனைத்து கல்யாணகுணங்கள் கூடிய விஷ்ணுவை, நாராயணன், பரப்பிரம்மம் என்றும் அழைப்பர். அவரே அனைத்து தெய்வங்களுக்கும் தலைவர்.  

ஜீவாத்மாவும் விஷ்ணுவும் இரண்டாக இருப்பினும், ஜீவாத்மா பக்தி யோகத்தின் மூலம் பரப்பிரம்மனுடன் ஐக்கியம் அடையலாம்.  

### துவைத வேதாந்தம்
மத்வரின் துவைத வேதாந்தத்தின்படி ஈஸ்வரன் மற்றும் பிரம்மம் என்ற தனித்தனி கருத்து ஏற்றுக் கொள்வதில்லை. விஷ்ணுவே முழுமுதற் கடவுள் என வலியுறுத்துகிறது. ஜீவாத்மா மற்றும் விஷ்ணு தனித்தனியானவர்கள். ஜீவாத்மா ஒரு போதும் பரம்பொருளுடன் ஐக்கியமாவதில்லை.  

### சைவ சித்தாந்தம்
சைவ சித்தாந்தம் பதி - பசு - பாசம் என்ற அடிப்படையில், சிவ பெருமானையே அனைத்து தெய்வங்களுக்குள் முழுமுதல் கடவுளாக ஏற்றுள்ளது.  

## வழிபாடு
வைணவர்கள், விஷ்ணு, இராமன், கிருஷ்ணனையும், சைவர்கள் சிவ பெருமானையும், சாக்தர்கள் சக்தியையும், கௌமாரப் பிரிவினர் முருகனையும், கணாபத்தியம் பிரிவினர், விநாயகரையும், சௌரப் பிரிவினர் சூரியனையும் ஈஸ்வரன் எனும் முழு முதற் கடவுளாக வழிபடுகின்றனர்.  

ஸ்மார்த்தப் பிரிவினர், சிவன், சக்தி, திருமால், விநாயகர், சூரியன் மற்றும் முருகன் ஆகிய ஈஸ்வரன்களை வணங்குகின்றனர்.  

## அடிக்குறிப்புகள்
# சிண்டரெல்லா (திரைப்படம்)



**சிண்ட்ரெல்லா** இது 2015ஆம் ஆண்டில் திரைக்கு வந்த அமெரிக்க நாட்டு கற்பனைக் காதல் திரைப்படம் ஆகும். இந்த திரைப்படத்தை கென்னத் பிரனாக் என்பவர் இயக்கியுள்ளார். இந்த திரைப்படத்தில் லில்லி ஜேம்ஸ், கேட் பிளான்சேட், ரிச்சர்ட் மாட்டேன், ஸ்டெல்லான் ஸ்கார்ஸ்கர்ட், ஹோலிடே கிரைஞர், டெரெக் ஜேகோப், ஹெலினா போன்ஹம் கார்டர் உள்ளிட்ட பலர் நடித்துள்ளார்கள்.  

## நடிகர்கள்
- லில்லி ஜேம்ஸ் - சிண்ட்ரெல்லா
- கேட் பிளான்சேட்
- ரிச்சர்ட் மாட்டேன் - பிரின்ஸ் சார்மிங்
- ஸ்டெல்லான் ஸ்கார்ஸ்கர்ட்
- ஹோலிடே கிரைஞர் - அனஸ்டாசியா
- டெரெக் ஜேகோப்
- ஹெலினா போன்ஹம் கார்டர்
- பென் சாப்ளின்

## கதை மூலம்
இது 1950ஆம் ஆண்டில் வெளியான சிண்ட்ரெல்லா என்ற அனிமேஷன் கார்ட்டூன் தொடர் ஆகும்.  

## இசை
இந்த திரைப்படத்திற்கு **பேட்ரிக் டோயில்** என்பவர் இசை அமைத்துள்ளார். இவர் இதற்கு முன்னர் தோர் போன்ற பல திரைப்படத்திற்கு இசை அமைத்துள்ளார் என்பது குறிப்பிடத்தக்கது.
# ரன் ஆல் நைட்



**ரன் ஆல் நைட்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரைப்படம் ஆகும். இந்த திரைப்படத்தை ஜாமே காலெட்-செர்ரா என்பவர் இயக்கியுள்ளார். லியம் நீசோன், ஜோயல் கின்னமன், எட் ஹாரிஸ், பாய்ட் ஹோல்புரோக் உள்ளிட்ட பலர் நடித்துள்ளார்கள். இந்த திரைப்படம் ஏப்ரல் 17ஆம் திகதி வெளியானது.  

## நடிகர்கள்
- லியம் நீசோன்
- ஜோயல் கின்னமன்
- எட் ஹாரிஸ்
- பாய்ட் ஹோல்புரோக்
- காமன்

## தயாரிப்பு
இந்த திரைப்படத்தின் படபிடிப்பு டிசம்பர் 4, 2014ஆம் ஆண்டு ஆரம்பிக்கப்பட்டது.  

## இசை
இந்த திரைப்படத்திற்கு ஜுன்கி எக்ஸ்எல் என்பவர் இசை அமைத்துள்ளார். இவர் இதற்கு முன்னர் டைவர்ஜென்ட், 300: ரைஸ் ஒப் அன் எம்பையர், சூப்பர் மேன், த டார்க் நைட் ரைசஸ் போன்ற பல திரைப்படத்திற்கு இசை அமைத்துள்ளார் என்பது குறிப்பிடத்தக்கது.
# டைவர்ஜென்ட் 2



**டைவர்ஜென்ட் 2 ** இது 2015ஆம் ஆண்டில் திரைக்கு வந்த அமெரிக்க நாட்டு அறிவியல் அதிரடித் திரைப்படம் ஆகும். இந்த திரைப்படம் வெரோனிகா ரோத் எழுதிய **டிவேர்கேன்ட்** என்ற நாவலை அடிப்படையாக வைத்து ரோபர்ட் Schwentke என்பவர் இயக்கியுள்ளார். இந்த திரைப்படத்தில் சைலீன் வூட்லி, தியோ ஜேம்ஸ், ஆக்டேவியா ஸ்பென்சர், ஜெய் கோர்ட்னி, ரே ஸ்டீவன்சன், ஸோ கிரேவிட்ஸ், மைல்ஸ் டெல்லர், ஏன்சல் எல்கோர்ட், மேகி க்யூ, மெகி பிஃபர், ரோசா சலாஜர், டேனியல் டே கிம், நவோமி வாட்ஸ், கேட் வின்ஸ்லெட் உள்ளிட்ட பலர் நடித்துள்ளார்கள்.  

இது 2014ஆம் ஆண்டு வெளியான டைவர்ஜென்ட் என்ற திரைப்படத்தின் 2ஆம் பாகும். இந்த திரைப்படம் மார்ச் 20ஆம் திகதி வெளியானது.  

## நடிகர்கள்
- சைலீன் வூட்லி
- தியோ ஜேம்ஸ்
- ஆக்டேவியா ஸ்பென்சர்
- ஜெய் கோர்ட்னி
- ரே ஸ்டீவன்சன்
- ஸோ கிரேவிட்ஸ்
- மைல்ஸ் டெல்லர்
- ஏன்சல் எல்கோர்ட்
- மேகி க்யூ
- மெகி பிஃபர்
- ரோசா சலாஜர்
- டேனியல் டே கிம்
- நவோமி வாட்ஸ்
- கேட் வின்ஸ்லெட்
# ஷமிதாப்



*சமிதாப்*' என்பது 2015ஆம் ஆண்டு வெளியான இந்தி மொழித் திரைப்படம் ஆகும். இந்த திரைப்படத்திற்கு ஆர். பால்கி கதை எழுதி இயக்கினார். இந்த படத்தில் அமிதாப் பச்சன், தனுஷ், அக்‌ஷரா ஹாசன் ஆகியோர் நடித்துள்ளார். பாடல்களுக்கு இளையராஜா இசையமைத்துள்ளார். இவரே பின்னணி இசையையும் அமைத்துள்ளார். படத்தின் ஒளிப்பதிவினை பி. சி. ஸ்ரீராம் மேற்கொண்டார்.  

## நடிப்பு
- அமிதாப் பச்சன்
- தனுஷ்
- அக்‌ஷரா ஹாசன்
- ரேகா
- அபிநயா
- ருக்மினி விஜயகுமார்
- ராஜீவ் ரவீந்திரநாதன்
- வந்திதா ஸ்ரீவத்சவா

## இசை
# கென்னத் கவுண்டா


**கென்னத் கவுண்டா** (*Kenneth David Kaunda*, 28 ஏப்ரல் 1924 – 17 சூன் 2021), சாம்பியாவின் அரசியல்வாதி ஆவார். இவர் அந்நாட்டின் முதலாவது அரசுத்தலைவராக 1964 முதல் 1991 வரை பதவியில் இருந்தார். பிரித்தானிய ஆட்சியில் இருந்து விடுதலை பெறுவதற்கான போராட்டத்தில் முன்னணிப் பங்கு வகித்தவர். சாம்பிய ஆப்பிரிக்கத் தேசியக் காங்கிரசுத் தலைவர் ஹரி இங்கும்புலாவுடன் முரண்பட்டு, அக்கட்சியில் இருந்து விலகி ஐக்கிய தேசிய விடுதலைக் கட்சியை ஆரம்பித்தார். விடுதலை பெற்ற சாம்பியாவின் முதலாவது தலைவரும் இவரே.  

இசுக்காட்லாந்துத் திருச்சபையால் புனிதப்பணியில் சார்த்தப்பட்ட சமயப் பரப்பாளருக்கு பிறந்த எட்டு குழந்தைகளில் ஒருவராவார். இவரும் தமது தந்தையின் வழியிலேயே ஆசிரியராக உருவானார்.  

1968ஆம் ஆண்டிலிருந்து ஐக்கிய தேசிய விடுதலைக் கட்சியைத் தவிர அனைத்து அரசியல் கட்சிகளையும் தடை செய்தார். அதே நேரம் முக்கிய பன்னாட்டு நிறுவனங்களின் பெரும்பான்மை பங்குகளை அரசுடமையாக்கினார். 1973ஆம் ஆண்டில் நேர்ந்த எண்ணெய் நெருக்கடியும் ஏற்றுமதி இறக்கமும் சாம்பியாவின் பொருளாதாரத்தை நெருக்கடியில் ஆழ்த்தியது. இதனால் தாமியற்றிய விதிகளை மாற்ற கவுண்டாவிற்கு பன்னாட்டு அழுத்தம் எழுந்தது. 1991இல் பல-கட்சி தேர்தல்கள் நடந்தன; இதில் பல-கட்சி மக்களாட்சிக்கான இயக்கத்தின் தலைவர் பிரெடிரெக் சிலுபா கவுண்டாவை தோற்கடித்தார். 1999இல் இவரது சாம்பியக் குடியுரிமை விலக்கிக் கொள்ளப்பட்டது; ஆனால் அடுத்த ஆண்டே இந்த முடிவு திரும்பப் பெறபட்டது.
# கு. மரகதம்



**கு. மரகதம்** (*K. Maragatham*) ஓர் இந்திய அரசியல்வாதியும், தற்போதைய நாடாளுமன்ற உறுப்பினரும் ஆவார். இவர் 2014ஆம் ஆண்டில் நடந்த நாடாளுமன்றத் தேர்தலில், காஞ்சிபுரம் மக்களவைத் தொகுதியிலிருந்து, இந்திய நாடாளுமன்றத்திற்குத் தேர்ந்தெடுக்கப்பட்டார். இவர் அதிமுக கட்சியைச் சேர்ந்தவர். இவர் 1982ஆம் ஆண்டின் திசம்பர் 27ஆம் நாளில் பிறந்தார். இவர் சென்னையின் மடிப்பாக்கத்தில் பிறந்தார். 2021 ஆம் ஆண்டில் நடைபெற்ற சட்டமன்றத் தேர்தலில் மதுராந்தகம் தொகுதியில் இருந்து அதிமுக சார்பில் சட்டமன்ற உறுப்பினரானார். இவர் அஇஅதிமுக கட்சியில் கழக மகளிர் அணி இணை செயலாளரும், கழக செயற்குழு உறுப்பினராகவும், மாவட்ட மகளிர் அணி செயலாளரும் ஆவார்.
# கோட் ரெட்



**கோட் ரெட்** இது ஒரு இந்தி மொழி மீயியற்கை கதை களத்தை கொண்ட தொலைகாட்சித் தொடர் ஆகும். இந்த தொடர் 19 சனவரி 2015 முதல் 2 அக்டோபர் 2015 வரை திங்கள் முதல் சனி வரை இரவு 10:30 மணிக்கு கலர்ஸ் தொலைக்காட்சியில் ஒளிபரப்பாகி 241 அத்தியாங்களுடன் நிறைவு பெற்றது. இந்த நிகழ்ச்சியை நடிகை சாக்ஷி தன்வர் என்பவர் தொகுத்து வழங்கினார்.  

இந்த தொடர் நஸ்ட் தமிழ் தொலைக்காட்சியில் சக்கரவியூகம் என்ற பெயரில் மொழிமாற்றம் செய்யப்பட்டு சில மாதங்கள் ஒளிபரப்பானது.
# எர்பர்ட் தம்பையா



நீதிபதி **எர்பர்ட் தர்மராஜா தம்பையா** (*Herbert Dharmarajah Thambiah*, 14 அக்டோபர் 1926 &ndash; 4 அக்டோபர் 1992) இலங்கையின் ஒரு முன்னணி நீதிபதியும், வழக்கறிஞரும் ஆவார். இவர் மேன்முறையீட்டு நீதிமன்ற நீதிபதியாகவும், மீயுயர் நீதிமன்ற நீதிபதியாகவும், இலங்கைத் தலைமை நீதிபதியாகவும் பணியாற்றினார்.  

## வாழ்க்கைச் சுருக்கம்
தம்பையா 1926 அக்டோபர் 1926 இல் இலங்கையின் வடக்கே யாழ்ப்பாணத்தைச் சேர்ந்த வழக்கறிஞர் சி. ஆர். தம்பையா என்பவருக்குப் பிறந்தார். யாழ்ப்பாணம் மத்திய கல்லூரி, கல்கிசை சென் தோமசு கல்லூரியிலும் கல்வி பயின்றார்.  

தம்பையா 1992 அக்டோபர் 4 அன்று தனது 65வது அகவையில் காலமானார்.
# சுப்பையா சர்வானந்தா



தேசமானிய **சுப்பையா சர்வானந்தா** (*Suppiah Sharvananda*, 22 பெப்ரவரி 1923 - 10 சனவரி 2007) இலங்கைத் தமிழ் நீதிபதியும், வழக்கறிஞரும் ஆவார். இவர் இலங்கையின் தலைமை நீதிபதியாகவும், மேல் மாகாணத்தின் 1வது ஆளுநராகவும் பணியாற்றினார்.  

## ஆரம்ப வாழ்க்கை
சர்வானந்தா யாழ்ப்பாண மாவட்டம், ஊர்காவற்துறையில் 1923 பெப்ரவரி 22 இல் பிறந்தார். ஆரம்பக் கல்வியை ஊர்காவற்துறை புனித அந்தோனியார் ஆங்கிலப் பாடசாலையிலும், பின்னர் யாழ்ப்பாணம் இந்துக் கல்லூரியிலும் கற்றார். பள்ளிப் படிப்பின் பின்னர் இலங்கை சட்டக் கல்லூரியில் இணைந்து 1946 ஆம் ஆண்டில் வழக்கறிஞரானார். சட்டக் கல்லூரியில் படிக்கும் போது, இலண்டன் பல்கலைக்கழகத்தில் இளங்கலைப் பட்டம் பெற்றார்.  

புலம் பெயர்ந்து ஆஸ்திரேலியாவின் சிட்னி நகரில் வசித்து வந்த சர்வானந்தா 2007 சனவரி 10 அன்று சிட்னியில் காலமானார்.
# இலங்கையின் மாகாண ஆளுநர்கள்


**இலங்கையின் மாகாண ஆளுநர்** (*Provincial Governor of Sri Lanka*) எனப்படுபவர் இலங்கையின் மாகாண அரசின் தலைவரும், மாகாண சபைகளின் கீழுள்ள செயலாட்சி அதிகாரத்தைப் நிறைவேற்றுபவரும் ஆவார். மாகாண ஆளுநரை இலங்கை அரசுத்தலைவர் நியமிப்பார். இவரது பதவிக்காலம் ஐந்து ஆண்டுகளாகும். || align=பட்டியல்  
|-  
| கிழக்கு || !| ||எம். எல். ஏ. எம். ஹிஸ்புல்லா|| | ||சிறீலங்கா முஸ்லிம் காங்கிரசு || align=|| ||| | || align=பட்டியல்  
|-  
| சப்ரகமுவா || !| || தம்ம திசாநாயக்க || || || align= || align= || align= || align=பட்டியல்  
|}
# உலகப் புகழ்பெற்ற மூக்கு



**உலகப் புகழ்பெற்ற மூக்கு** என்பது வைக்கம் முகம்மது பஷீரால் எழுதப்பட்ட மலையாளச் சிறுகதைகளின் தமிழ் மொழிபெயர்ப்புத் தொகுப்பு ஆகும். காலச்சுவடு பதிப்பக வெளியீடாக 2008ஆம் ஆண்டு முதல் பதிப்பு வெளியிடப்பட்டது.  

## மொழிபெயர்ப்பு
இப்புத்தகத்தில் இடம்பெற்றுள்ள சிறுகதைகளை மு. யூசப் மலையாளத்தில் இருந்து தமிழிற்கு மொழிபெயர்த்துள்ளார்.  

## தொகுப்பிலுள்ள சிறுகதைகள்
- ஜென்ம தினம்
- ஐசுக்குட்டி
- அம்மா
- புனிதரோமம்
- மூடர்களின் சொர்க்கம்
- பூவன்பழம்
- நீலவெளிச்சம்
- உலகப் புகழ்பெற்ற மூக்கு
- தங்கம்
- ஒரு பகவத் கீதையும் சில முலைகளுக்கும்
- எட்டுக்காலி மம்மூஞ்ஞு
- சிரிக்கும் மரப்பாச்சி
- பூமியின் வாரிசுதாரர்கள்
- சிங்கிடி முங்கன்
- ஆனை முடி
- பர்ர்ர் ...!

## முன்னுரை மற்றும் பின்னுரை
இச்சிறுகதைகளோடு மொழிபெயர்ப்பாளரின் முன்னுரையோடு மலையாள எழுத்தாளர் எம். டி. வாசுதேவன் நாயர் பஷீரைப் பற்றி எழுதிய என்ற பின்னுரை எம். என். விஜயனாலும் எழுதப்பட்டுள்ளது.
# பிரெடிரிக் சிலுபா



**பிரெடிரிக் ஜேகப் டைடஸ் சிலுபா** ( *Frederick Jacob Titus Chiluba*, ஏப்ரல் 30, 1943 – சூன் 18, 2011) சாம்பியாவின் அரசியல்வாதியும் 1991 முதல் 2002 வரை இரண்டாவது சாம்பிய அரசுத்தலைவராக பணியாற்றியவரும் ஆவார். தொழிற்சங்கத் தலைவரான சிலுபா நாட்டில் முதன்முதலாக பல கட்சிகள் பங்கேற்ற 1991ஆம் ஆண்டு அரசுத்தலைவர் தேர்தலில் பல்-கட்சி மக்களாட்சிக்கான இயக்கத்தின் வேட்பாளராகப் போட்டியிட்டார்; இத்தேர்தலில் விடுதலை பெற்ற நாளிலிருந்து தொடர்ந்தும் நீண்டநாட்களும் குடியரசுத் தலைவராக இருந்த கென்னத் கவுண்டாவை தோற்கடித்து ஆட்சியைக் கைப்பற்றினார். ஐந்து ஆண்டுகளுக்குப் பிறகு மீண்டும் 1996ஆம் ஆண்டு தேர்ந்தெடுக்கப்பட்டார். சட்டவமைப்பின்படி மூன்றாம் முறை சிலுபா 2001இல் போட்டியிட முடியாததால், முன்னாள் துணை குடியரசுத் தலைவர் லெவி முவனவாசா பல்-கட்சி மக்களாட்சிக்கான இயக்கத்தின் வேட்பாளராகப் போட்டியிட்டு வென்றார். சிலுபாவின் பதவி விலகலுக்குப் பிறகு அவர் மீது ஊழல் குற்றச்சாட்டு சுமத்தப்பட்டது; நீண்டநாட்கள் நடந்த புலன் விசாரணை மற்றும் நீதிமன்ற விசாரணைக்குப் பிறகு 2009ஆம் ஆண்டில் குற்றமற்றவராக அறிவிக்கப்பட்டார்.  
## இறப்பு
சிலுபா சூன் 18, 2011 நள்ளிரவில் காலமானார். அவரது உதவியாளர் எம்மானுவல் முவாம்பா இதனை அறிவித்தார். சூன் 17 அன்று சிலுபா வழமையாக இயங்கியதாகவும் அவரது வழக்கறிஞர்களை சந்தித்ததாகவும் முவாம்பா கூறினார். பின்னதாக வயிற்றுவலியால் அவதியுற்றதாக கூறினார்.  
## மேற்சான்றுகள்
# மு. யூசுப்


**குளச்சல் மு. யூசுப்** குமரி மாவட்டத்தில் உள்ள குளச்சல் என்னும் ஊரில் பிறந்தவர். மலையாளத்தில் இருந்து தமிழிற்கு பல படைப்புகளை மொழிபெயர்த்திருக்கிறார். தன் ஊரினுடையப் பெயரையும் இணைத்து குளச்சல் மு. யூசுப் என அறியப்படுகிறார்.  

## மொழிபெயர்ப்புகள்
1. மீஸான் கற்கள் (நாவல்), 2. மஹ்ஷர் பெருவெளி (நாவல்), 3. ஒரு தந்தையின் நினைவுக் குறிப்புகள் (தன்வரலாறு), 4. நான் வாழ்ந்தேன் என்பதற்கான சாட்சி (தன்வரலாறு), 5. நளினி ஜமீலா (தன்வரலாறு), 6. அழியாமுத்திரை (நாவல்), 7. ஒரு அமரகதை (நாவல்), 8. வினயா (தன்வரலாறு), 9. அடூர்கோபால கிருஷ்ணன் (பதிவுகள்), 10. உலகப்புகழ்பெற்ற மூக்கு (சிறுகதைத் தொகுப்பு), 11. அஜிதா (தன்வரலாறு), 12. மேலும் சில ரத்தக்குறிப்புகள் (நாவல்), 13. சப்தங்கள் (நாவல்), 14. பர்ஸா (நாவல்), 15. பால்யகாலசகி (நாவல்), 16. உப்பப்பாவுக் கொரு ஆனையிருந்தது (நாவல்), 17. தற்கால மலையாளச்சிறுகதைகள் (தொகுப்பு), 18. ஆமென் (தன்வரலாறு), 19. கொச்சரேத்தி (நாவல்), 20. அக்னிசாட்சி (நாவல்), 21. ஆஸாதி (நாவல்), 22. பாத்துமா வின் ஆடு (நாவல்), 23. உண்மையும் பொய்யும் (கட்டுரைகள்), 24. ஆனைவாரியும் பொன் குருசும் (நாவல்), அச்சில்: 25. தஸ்கரன் மணியன்பிள்ளை (தன் வரலாறு), 26. நபி பெருமகனார், 27. உமறுல் கத்தாப் (வரலாறு), 28. மலையாளத்தில்: நாலடியார்.  

## விருதுகள்
திருவள்ளுவர் திருச்சபையின், தமிழ்த் தொண்டர் விருது,  

தொ.மு.சி. ரகுநாதன் நினைவுப்பரிசு, ஆனந்தவிகடன் விருது,  

தமிழ்மொழிபெயர்ப்பாளர்கள் சங்க விருது,  

சமூக – நல அமைதி அறக்கட்டளை விருது,  

குடியரசுதின விருது, நல்லி – திசையெட்டும் விருது,  

உள்ளூர் பரமேஸ்வர அய்யர் விருது  

(கேரளா), இஸ்லாமிய தமிழியல் ஆய்வக விருது,  

வி.ஆர். கிருஷ்ணய்யர் விருது,  

ஸ்பாரோ விருது  

உள்ளிட்ட விருதுகள் பெற்றுள்ளார்.
# பத்மநாதன் இராமநாதன்


தேசமானிய **பத்மநாதன் இராமநாதன்** (*Pathmanathan Ramanathan*, 1 செப்டம்பர் 1932 - 7 டிசம்பர் 2006) இலங்கைத் தமிழ் வழக்கறிஞரும், நீதிபதியும் ஆவார். இவர் உயர் நீதிமன்றம், மேன்முறையீட்டு நீதிமன்றம், மீயுயர் நீதிமன்றம் ஆகியவற்றில் நீதிபதியாகவும், மேல் மாகாண ஆளுநராகவும் பதவியில் இருந்தவர்.  

## வாழ்க்கைச் சுருக்கம்
சங்கரப்பிள்ளை பத்மநாதன், மற்றும் சேர் பொன்னம்பலம் இராமநாதனின் பெயர்த்தியான சிறீமணி என்பவருக்கும் பிறந்தவர் இராமநாதன். இராமநாதன் கொழும்பு புனித யோசேப்பு கல்லூரியிலும், தென்னிந்தியாவில் மொன்ட்ஃபோர்டு உயர்நிலைப் பள்ளியிலும் கல்வி கற்றார். பள்ளிப் படிப்பை முடித்துக் கொண்ட பின்னர் ஐக்கிய இராச்சியம் சென்று வேல்சு பல்கலைக்கழகத்தின் புனித தாவீது கல்லூரியில் உயர்கல்வி கற்றார்.  

## பணி
இலங்கை திரும்பிய பின்னர் இராமநாதன் உள்நாட்டு இறைவரித் திணைக்களத்தில் சில காலம் பணியாற்றினார். இலங்கையின் மனித உரிமைகள் ஆணைக்குழுவின் தலைவராகவும், பொன்னம்பலவாணேசுவரர் கோயில் உட்படப் பல இந்து சமய நிறுவனங்களின் அறங்காவலராகவும் இருந்து சேவையாற்றினார்.
# தி கன்மன்



**தி கன்மன்** இது 2015ஆம் ஆண்டில் திரைக்கு வந்த ஆங்கில மொழி அதிரடி திரில்லர் திரைப்படம் ஆகும். இந்த திரைப்படத்தை பிரரே மோறேல் என்பவர் இயக்கியுள்ளார்.  

இந்த திரைப்படத்தில் சீன் பென், இட்ரிஸ் எல்பா, பீட்டர் பிரான்சன், மார்க் ஸ்ர்டன், ஜாவியர் பர்டெம், ரே வின்ச்டோனே, ஜஸ்மின் த்ரின்கா, மார்க் ரெய்லன்ஸ் உள்ளிட்ட பலர் நடித்துள்ளார்கள். இந்த திரைப்படத்திற்கு மார்கோ பெல்ற்றமி என்பவர் இசை அமைத்துள்ளார்.  

## நடிகர்கள்
- சான் பென்
- இட்ரிஸ் எல்பா
- பீட்டர் பிரான்சன்
- மார்க் ஸ்ர்டன்
- ஜாவியர் பர்டெம்
- ரே வின்ச்டோனே
- ஜஸ்மின் த்ரின்கா
- மார்க் ரெய்லன்ஸ்
# கெட் காட்



**கெட் ஹர்ட்** இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்த திரைப்படத்தை ஈடன் கோஹென் என்பவர் இயக்கியுள்ளார். இந்த திரைப்படத்தில் வில் பிர்ரெல், கெவின் ஹார்ட், அலிசொன் ப்ரி, எட்வினா பிண்ட்லே, கிரேக் தி. நெல்சன், டி.ஐ., கேரி ஓவன், ஜே ஃபரோவா உள்ளிட்ட பலர் நடித்துள்ளார்கள். இந்த திரைப்படம் மார்ச் 27ஆம் திகதி வெளியானது.  

## நடிகர்கள்
- வில் பிர்ரெல்
- கெவின் ஹார்ட்
- அலிசொன் ப்ரி
- எட்வினா பிண்ட்லே
- கிரேக் தி. நெல்சன்
- டி.ஐ.
- கேரி ஓவன்
- ஜே ஃபரோவா

## இசை
இந்த திரைப்படத்திற்கு கிரிஸ்டோப் பேக் என்பவர் இசை அமைத்துள்ளார்.
# ஹோம்



**ஹோம்** இது 2015ஆம் ஆண்டில் திரைக்கு வந்த அமெரிக்க நாட்டு முப்பரிமாணக் கணினி வரைகலை நகைச்சுவைத் திரைப்படம் ஆகும். இந்த திரைப்படத்தை டிம் ஜோன்சன் என்பவர் இயக்கியுள்ளார். இந்த திரைப்படத்திற்கு ரியானா, ஜிம் பார்சன்ஸ், ஜெனிஃபர் லோபஸ், ஸ்டீவ் மார்டின் உள்ளிட்ட பலர் குரல் கொடுத்துள்ளார்கள். இந்த திரைப்படம் மார்ச் 27ஆம் திகதி வெளியானது .  

## நடிகர்கள்
- ரியானா
- ஜிம் பார்சன்ஸ்
- ஜெனிஃபர் லோபஸ்
- ஸ்டீவ் மார்டின்

## இசை
இந்த திரைப்படத்திற்கு லோர்னே பல்பே என்பவர் இசை அமைத்துள்ளார்.
# சேப்பீ



**சேப்பீ** இது 2015ஆம் ஆண்டில் திரைக்கு வந்த அமெரிக்க நாட்டு அறிவியல் புனைகதைத் திரைப்படம் ஆகும். இந்த திரைப்படத்தை நெயில் புலோம்கம் என்பவர் இயக்கியுள்ளார். இந்த திரைப்படத்தில் ஷர்ல்டோ கோப்லே, ஹியூ ஜேக்மன், தேவ் படேல், சிகர்னி வேவர் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியாகவுள்ளது. இந்த திரைப்படத்திற்கு ஹான்ஸ் சிம்மர் என்பவர் இசை அமைத்துள்ளார்.
# பால்ட்ஸ்



**பால்ட்ஸ்** இது 2015ஆம் ஆண்டில் திரைக்கு வந்த அமெரிக்க நாட்டுத் திரைப்படம் ஆகும். இந்த திரைப்படத்தை **ரிலே ஸ்டெர்ன்ஸ்** என்பவர் இயக்கியுள்ளார். இந்த திரைப்படத்தில் மேரி எலிசபெத் வின்ச்டீத், லேலண்ட் ஒர்செர், பெத் கிராண்ட், ஜோன் கிரீஸ், கிறிஸ் எல்லிஸ், லான்ஸ் ரெட்டிக் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியானது.  

## நடிகர்கள்
- மேரி எலிசபெத் வின்ச்டீத்
- லேலண்ட் ஒர்செர்
- பெத் கிராண்ட்
- ஜோன் கிரீஸ்
- கிறிஸ் எல்லிஸ்
- லான்ஸ் ரெட்டிக்
# அன்பினிஷ்டு பிசினஸ்



**அன்பினிஷ்டு பிசினஸ்** இது 2015ஆம் ஆண்டில் திரைக்கு வந்த அமெரிக்க நாட்டு நகைச்சுவைத் திரைப்படம் ஆகும். இந்த திரைப்படத்தை கென் ஸ்காட் என்பவர் இயக்கியுள்ளார். இந்த திரைப்படத்தில் வின்ஸ் வுகஹன், டாம் வில்கின்சன், டேவ் பிராங்கோ, சியென்னா மில்லர், ஜூன் டியானே ரபேல் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியாகவுள்ளது.  

## நடிகர்கள்
- வின்ஸ் வுகஹன்
- டாம் வில்கின்சன்
- டேவ் பிராங்கோ
- சியென்னா மில்லர்
- ஜூன் டியானே ரபேல்
# த கூப்



**தி கப்** இது 2015ஆம் ஆண்டில் திரைக்கு வந்த அமெரிக்க நாட்டு அதிரடி திரில்லர் திரைப்படம் ஆகும். இந்த திரைப்படத்தை ஜோன் எரிக் டோவ்ட்லே என்பவர் இயக்கியுள்ளார்.  

இந்த திரைப்படத்தில் ஓவன் வில்சன், பியர்ஸ் புரோஸ்னன், லேக் பெல், ஸ்டெர்லிங் ஜெரின்ஸ், ஸ்பென்சர் காரெட் உள்ளிட்ட பலர் நடித்துள்ளார்கள். இந்த திரைப்படம் மார்ச் 6ஆம் திகதி வெளியானது.  

## நடிகர்கள்
- ஓவன் வில்சன்
- பியர்ஸ் புரோஸ்னன்
- லேக் பெல்
- ஸ்டெர்லிங் ஜெரின்ஸ்
- ஸ்பென்சர் காரெட்